ประกาศคณะกรรมการควบคุมการขนส่งทางบกกลาง ฉบับที่ 1767 (พ.ศ. 2550) เรื่อง กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด 3 สายที่ 514 บ้านไผ่-นาเชือก

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๖๗ (พ.ศ. ๒๕๕๐)
เรื่อง
กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๕๑๔ บ้านไผ่-นาเชือก[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๕๕๑ (พ.ศ. ๒๕๓๑) ประกาศ ณ วันที่ ๙ กันยายน ๒๕๓๑ กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๑๔ บ้านไผ่-นาเชือก โดยให้มีรายละเอียดเส้นทางเดินรถแยกเข้าหมู่บ้าน
๑ ช่วง นั้น

คณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าว
ให้ถูกต้องตามข้อเท็จจริงในปัจจุบัน

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้ว
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๑๔ บ้านไผ่- นาเชือก โดยให้ใช้รายละเอียดเส้นทางดังต่อไปนี้
สายที่
๕๑๔ บ้านไผ่-นาเชือก
เริ่มต้นจากสถานีขนส่งผู้โดยสารอำเภอบ้านไผ่ ไปตามทางหลวงแผ่นดินหมายเลข
๒๓ ผ่านบ้านโนนทอง มหาวิทยาลัยรามคำแหง สาขาวิทยบริการเฉลิมพระเกียรติ จังหวัดขอนแก่น
ถึงบ้านหินตั้ง แยกขวาไปตามทางหลวงแผ่นดินหมายเลข ๒๓๐๑ ผ่านบ้านลาน แยกซ้ายไปตามทางหลวงแผ่นดินหมายเลข
๒๒๙๗ ผ่านบ้านดอนเงิน บ้านส้มป่อยน้อย ถึงอำเภอเปือยน้อย ไปตามทางหลวงชนบทหมายเลข ร.พ.ช.
ขก. ๓๐๕๑ ผ่านบ้านสระแก้ว บ้านโคกสว่าง ถึงบ้านหนองบัวรอง แยกซ้ายไปตามทางหลวงชนบทหมายเลข
ขก. ๓๐๒๐ ผ่านบ้านดอนดู่ ถึงบ้านปอพาน ไปตามทางหลวงชนบทหมายเลข มค. ๓๐๑๔ ผ่านบ้านเหล่าอีหมัน
ไปสุดเส้นทาง ณ สถานที่จอดรถโดยสารประจำทางอำเภอนาเชือก
ช่วงบ้านไผ่-บ้านห้วยแคน
เริ่มต้นจากสถานีขนส่งผู้โดยสารอำเภอบ้านไผ่ ไปตามทางหลวงแผ่นดินหมายเลข ๒๓ ผ่านบ้านโนนทอง
มหาวิทยาลัยรามคำแหง สาขาวิทยบริการเฉลิมพระเกียรติจังหวัดขอนแก่น ถึงบ้านหินตั้ง แยกขวาไปตามทางหลวงแผ่นดินหมายเลข
๒๓๐๑ ผ่านบ้านลานแยกซ้ายไปตามทางหลวงแผ่นดินหมายเลข ๒๒๙๗ ผ่านบ้านดอนเงิน ถึงทางแยกบ้านหนองนกเขียนแยกซ้ายไปตามทางหลวงชนบท
ผ่านบ้านหนองนกเขียน บ้านโพธิ์น้อย ไปสุดเส้นทาง ณ สถานที่จอดรถโดยสารประจำทางบ้านห้วยแคน


ประกาศ
ณ วันที่ ๗ กุมภาพันธ์ พ.ศ. ๒๕๕๐
ปิยะพันธ์
จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

















วัชศักดิ์/ผู้จัดทำ
๑๓
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๒ ง/หน้า ๑๕๑/๘ มีนาคม ๒๕๕๐